ettgugum wallaY tikwal ticki nendekwa-d si tirga neY nuYal-d seg usugen i aY-yewwin. Maca tikkelt-a wahmeY ahat llan ula d wid swehmeY s tuYalin-a neY s
undekwi-agi, nekk s timmad-iw ur ẓriY d acu-t !! Ahat si tergit ar tergit , neY seg usugen ar tergit, neY si tergit s asugen, neY seg usugen srid ar tergit !!! "Ah ya ddunit, ar ass-a ur
kem-fhimeY ! Acḥal nudaY, sser-im ur t-ssineY !! Mi qimeY weḥd-i ttweḥideY, qqareY-as : Ayen i d-luleY ? Ayen ad eaceY ? Ayen ara mmteY ?(Arezki Bouzid). "A ddunit tura faqeY-am, xas ruḥ briY-am,
gulleY ur am-xdimeY ccan .." (Slimane Azem).
Imi akka yuggugem wallaY , ur neẓri deg wacu nella ...anef angen ad nernu ad ngen , mi d-nuki ad as-neiwed, alma d ulamek imi aḥebbas ulac.Aẓ-d tura keçç a bu-ttberna ad ak-ḥkuY imi ala keçç i
d-yeggran , neY ahat ala nekk i ak-d-yeggran deg yiḍ agi yettfakkan. Aẓ-d xas ma teswiḍ teswiḍ, nekk ẓriY azal-ik. Rnu sureg-iyi-d tsurgeḍ i keçç, lexlaṣ fell-i , ur t-ggar d aYbel.
Ini-iyi-d, acimi ula d keçç yeggugem yiles-ik akka yeggugem wallaY-iw ? Ad iniY tsekreḍ ! Aha, fehmeY . Meena ayen ur fhimeY ara, amek keçç yeggugem yiles-ik imi teswiḍ , i nekk, d acu yesgugmen
allaY-iw !? Anef anef, fehmeY ula d tiririt yeggugem fell-as yiles-ik, akken ula d nekk i yeggugem wallaY-iw fell-as. Anef ad d-yas wass ad fehmeY. Akken qqaren i ugrud ad timYureḍ ad tfehmeḍ imi
mecṭuḥ , ad as-iniY ula d nekk i wallaY-iw ad timYureḍ ad tfehmeḍ imi ula d netta fehmeY mecṭuḥ.
Rnu sureg-iyi-d a bu-ttberna, a-t-a lkas-iw d ilem, neY ur d-twalaḍ ara ! Anef anef, ula d nekk yettmeslayen i usekran am keçç dYa saeiY laeqel ! Awi-d akka Yer da, d nekk ad yessergen. Aww!! Ula
d taqereet d tilemt !! ula d tissit !! Ad iniY d lawan ad ruḥeY , akka ttwaliY yebda yettali wass nekk mazal ttmeslayeY weḥd-i. Ad ddmeY iman-iw ad ....ad...A-t-an diY ttuY acu ad...Naeddin n
wallaY am wa !! Yeggugem!!
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn